钦定古今图书集成/明伦汇编/官常典/第707卷 > 屈庐
## 钦定古今图书集成/明伦汇编/官常典/第707卷 > 屈庐

按《新序》：白公胜将弑楚惠王，王出亡，令尹、司马皆死，
拔剑而属之于屈庐曰：“子与我，将舍子；子不与我，必
杀子。”庐曰：“子杀叔父而求福于庐也，可乎？吾闻知命
之士，见利不动，临死不恐。为人臣者，时生则生，时死
则死，是谓人臣之礼。故上知天命，下知臣道，其有可
劫乎？子胡不推之？”白公胜乃内其剑。